סמל אנגליה

**[[סמל]] [[אנגליה]]** (באנגלית: **Coat of Arms of England**) היה שלט האצולה הרשמי של מלכי אנגליה ושימש כשלט האצולה של ממלכת אנגליה עד איחוד הכתרים בשנת 1603. לאחר מכן הפך הסמל לחלק אינטגרלי מתוך שלט האצולה המלכותי של הממלכה המאוחדת ותפוצתה של האימפריה הבריטית הובילה לשילובו של הסמל בסמלי מושבותיה לשעבר של הממלכה המאוחדת.

בלאזון הסמל: **"[[גולס (הרלדיקה)|גולס]], שלושה [[אריה (סמל)|אריות]] [[תנוחה (הרלדיקה)#פסיעה|פוסעים שומרים]] [[אור (הרלדיקה)|אור]]"**.
## היסטוריה
### ממלכת אנגליה
בעקבות כיבושו של ויליאם הכובש והנורמנים את אנגליה ב-1066 שלט האצולה של בית נורמנדי, שני אריות זהובים על מגן אדום, היו בשימוש באנגליה. עלייתו של המלך הנרי השני מבית פלנטג'נט לכס האנגלי הובילה לאימוצו של שלט האצולה המלכותי הראשון של מלכי אנגליה, אריה זקוף מוזהב על מגן אדום. המקור הקדום ביותר של הסמל הוא בקברו של ז'ופרואה החמישי, רוזן אנז'ו, אביו של הנרי השני.

כאשר ריצ'רד לב ארי עלה על כס המלוכה הוא אימץ לראשונה את שלטו האישי - שני אריות זקופים זהובים על רקע אדום, אך לקראת סוף חייו אומץ הסמל אשר כלל שלושה אריות פוסעים מגנים זהובים על מגן אדום.

מקורו של האריה השלישי לוטה בערפל. על פי מסורת אחת האריה הנוסף נוסף לשני האריות הנורמנים לציונה של הממלכה האנגלו-נורמנית המשולבת. על פי מסורת אחרת שני האריות שולבו עם האריה הבודד של אקוויטניה שכן המלך הנרי השני, המלך האנגוויני הראשון, רכש את דוכסות אנז'ו על ידי נישואין טרם עלייתו לכס האנגלי. כמה חוקרים הרלדיים הסבורים כי בימיה הראשונים של ההרלדיקה מספר האריות בסמל נורמנדי לא היה קבוע והשתנה בהתאם לגודל הסמל שצויר, והיה זה רק במקרה שבאנגליה התקבע סמל בן שלושה אריות, ובנורמנדי רק שניים.

בשנת 1340 המלך אדוארד השלישי תביעה על כס צרפת וכך חילק לרבעים את שלט אנגליה עם סמל צרפת העתיק - שטח כחול ועליו תבנית צפופה של פרחי אירוס (פלר דה ליס) קטנים מוזהבים.

עם עלייתו של ריצ'רד השני לכס המלוכה בשנת 1377 הוא החליט לשלב את סמל אנגליה עם סמלו של אדוארד המודה. 

בשנת 1406 עודכן סמל צרפת ברבעים לסמל המודרני של ממלכת צרפת - שלושה פרחי אירוס זהובים על רקע כחול.

במהלך שלטונה של מרי הראשונה לעיתים שולב סמל אנגליה שלט האצולה של בעלה פליפה השני, מלך ספרד - שלט האצולה המלכותי של ספרד.

### איחוד הכתרים
מותה של אליזבת הראשונה בשנת 1603 המלך ג'יימס השישי הוכתר בשם ג'יימס הראשון, מלך אנגליה. סמל אנגליה חולק לריבועים עם סמל סקוטלנד וכמו כן הוקצה רבע מגן לסמל ממלכת אירלנד כיוון ומלך אנגליה היה גם המונרך של אירלנד. 

סמל צרפת הושמט משלט האצולה המלכותי של הממלכה המאוחדת בשנת 1801 עם הסרת תביעתו של המלך ג'ורג' השלישי על כס צרפת. מנקודה זו ייצוגה ההרלדי של אנגליה חזר לעיצוב הסמל אשר היה בשימוש בשנים 1198 ו-1340 - שלושה אריות זהובים על רקע אדום.

### הקומונוולת' של אנגליה
ממוזער 
ממוזער 
במהלך שנות קיומו של הקומונוולת' של אנגליה (1649–1660) עוצב שלט אצולה לא-מלכותי חדש. בשלט החדש הוחלפו שלושת האריות האנגלים בצלב ג'ורג' הקדוש והאריה הסקוטי בצלב אנדרו הקדוש. כמו כן שולב ברבע הרביעי הנבל האירי לציונה של אירלנד. מעל המגן שובץ שלט האצולה של אוליבר קרומוול - אריה כסוף על מגן שחור.

### השינויים בשלט לאורך השנים

תמונה:Blason duche fr Normandie.svg|סמל נורמנדי  שימש כסמל אנגליה בין השנים 1066 - 1189 
תמונה:Royal Arms of England (1154-1189).svg|שלט האצולה המלכותי הידוע הראשון אריה זהב על רקע אדום בשימוש מימי המלך הנרי השני 1154 - 1189
תמונה:Royal Arms of England (1189-1198).svg|שלט האצולה הראשון של ריצ'רד הראשון "לב ארי" שני אריות זהב על רקע אדום  1189 - 1198
תמונה:Royal Arms of England (1198-1340).svg|שלט האצולה המאוחר של ריצ'רד הראשון ולאחר מכן סמל ממלכת אנגליה, שלושה אריות   1198 - 1340
תמונה:Royal Arms of England (1340-1367).svg|חלוקה לרבעים עם סמל ממלכת צרפת לציון תביעתו של אדוארד השלישי על הכס הצרפתי  1340 - 1367
תמונה:Royal Arms of England (1367-1399).svg|סמל אנגליה משולב עם החותם העתיק של אדוארד המודה במהלך שלטונו של ריצ'רד השני  1367 - 1399
תמונה:Royal Arms of England (1399-1603).svg|הנרי הרביעי מעדכן את סמל ממלכת צרפת לגירסתו המודרנית, שלושה פלר דה ליס זהובים על רקע כחול  1399 - 1422
תמונה:Royal Arms of England (1470-1471).svg|סמלי אנגליה וצרפת מאוחדים במהלך שלטונו של הנרי השישי  1422 - 1461
תמונה:Royal Arms of England (1399-1603).svg|אדוארד הרביעי משחזר את שלטו של הנרי הרביעי  1461 - 1470
תמונה:Royal Arms of England (1470-1471).svg|הנרי השישי משחזר את השלט המשולב עם חזרתו לכס אנגליה 1470 - 1471
תמונה:Royal Arms of England (1399-1603).svg|אדוארד הרביעי משחזר את השלט לשלט המחולק לרבעים עם תפיסתו מחדש את הכס האנגלי  1471 - 1554
תמונה:Royal Arms of England (1554-1558).svg|סמל אנגליה של מרי הראשונה, מלכת אנגליה משולב עם סמל ספרד של בעלה פליפה השני, מלך ספרד  1554 - 1558 
תמונה:Royal Arms of England (1399-1603).svg|אליזבת הראשונה משחזרת את השלט לשלטו של הנרי הרביעי  1558 - 1603
תמונה:Royal Arms of England (1603-1707).svg|ג'יימס השישי, יורש את כתר אנגליה ואירלנד כג'יימס הראשון בשנת 1603 (איחוד הכתרים) סמל אנגליה מחולק לרבעים עם סמל ממלכת סקוטלנד ועם סמל ממלכת אירלנד  1609 - 1649
תמונה:Coat of Arms of the Commonwealth of England.svg|סמל חבר העמים של אנגליה  1649 - 1660 

להמשך השינויים לאורך השנים ראו **[[סמל הממלכה המאוחדת]]**


## השימוש כיום
סמל אנגליה אינו בשימוש רשמי כיום לבדו והוא מאכלס את הרבעים הראשון והרביעי של שלט האצולה המלכותי של הממלכה המאוחדת, את הרבע השני בשלט האצולה של הממלכה המאוחדת בשימוש בסקוטלנד ואת הרבע הראשון של שלט האצולה המלכותי של קנדה.

סמלי התאחדות הכדורגל האנגלית וועד הקריקט של אנגליה וויילס מבוססים גם הם על עיצוב שלושת האריות האנגלים. בשנים האחרונות ניתן לראות ניסים ודגלים של שלט אנגליה מונפים במשחקי נבחרת הכדורגל האנגלית באופן דומה לזה של הנס המלכותי של סקוטלנד.

בשנת 1996 "שלושת האריות" היה השיר הרשמי של נבחרת אנגליה בכדורגל אשר שיחקה במשחקי יורו 1996 אשר נערכו באותה השנה באנגליה.

## השימוש בשלטים אחרים

התפשטותה של האימפריה הבריטית הובילה לשילובו של סמל אנגליה או חלקים ממנו בסמליהם של מדינות וטריטוריות רבות.

### הממלכה המאוחדת


תמונה:Duchy of Lancaster-coa.png|שלט האצולה של דוכסות לנקסטר


#### הטריטוריות שמעבר לים ומושבות הכתר

תמונה:Coat of arms of Cayman Islands.svg|סמל איי קיימן
תמונה:Coat of arms of Guernsey.svg|סמל גרנזי
תמונה:Jersey coa.svg|סמל ג'רזי



### חבר העמים הבריטי

תמונה:Coat of arms of Fiji.svg|סמל פיג'י
תמונה:Arms of Canada (shield).svg|סמל קנדה
תמונה:Coat of arms of Quebec.svg|סמל קוויבק
תמונה:Coat of arms of New Brunswick, Canada.svg|סמל ניו ברנזוויק
תמונה:Coat of arms of Prince Edward Island, Canada.svg|סמל אי הנסיך אדוארד
תמונה:Coat of Arms of New South Wales.svg|סמל ניו סאות' ויילס



## אריות או נמרים?
מאז כיבוש אנגליה על ידי הנורמנים בשנת 1066, הייתה השפה הצרפתית השפה הרשמית של אנגליה ובשפה זו תואר הדגל בהרלדיקה. 
המונח "אריה" (*lion*) שימש לתאר אריה הפונה קדימה, בעוד המונח "נמר" (*léopard*) שימש לתאר אריה ההולך קדימה ופונה לקהל. אין מדובר בסוג בעל החיים אלא בתיאור של האריה.

## ראו גם

*דגל אנגליה
*סמל הממלכה המאוחדת
* שושנת טיודור
*גלריית סמלי הממלכה המאוחדת

## קישורים חיצוניים

## הערות שוליים

אנגליה

קטגוריה:אנגליה
קטגוריה:אנגליה: סמלים לאומיים